Heimilisfriður - heimsfriður - 16 daga átak gegn kynbundnu ofbeldi Líkt og undanfarin ár taka Barnaheill þátt í 16 daga átaki gegn kynbundnu ofbeldi . Í ár er alþjóðlegt þema átaksins kynbundið ofbeldi í stríði og vopnuðum átökum . Alþjóðlegt 16 daga átak gegn kynbundnu ofbeldi má rekja aftur til ársins 1991 og er þetta því í 22. skiptið sem átakið er haldið á heimsvísu . Í ár er alþjóðlegt þema átaksins kynbundið ofbeldi í stríði og vopnuðum átökum . En jafnframt er sjónum beint að heimilisofbeldi því að aðeins þegar friður er á heimilum næst friður í heiminum . Hér heima er yfirskrift átaksins „ Heimilisfriður – heimsfriður “ . Kynbundið ofbeldi er ein af verstu birtingarmyndum kynjamisréttis hér á landi sem og annars staðar . Hundruð kvenna leita árlega til Neyðarmóttöku , Stígamóta og Kvennaathvarfsins vegna nauðgana og annars ofbeldis af hendi karla . Kynbundið ofbeldi lýsir sér í nauðgunum , sifjaspellum , klámi , vændi , mansali , kynferðisáreitni og annars konar líkamlegu og andlegu ofbeldi gegn konum og stúlkum inni á heimilum þeirra sem utan . Samkvæmt upplýsingum frá Kvennaathvarfinu , leitaði 671 kona þangað árið 2011 . Sama ár leituðu 593 einstaklingar til Stígamóta , og frá upphafi starfsemi samtakanna til ársloka 2011 höfðu því alls 5.946 einstaklingar leitað til samtakanna vegna kynferðisofbeldis . Um það bil 13% aukning hefur verið á nýjum málum frá árinu 2010 að árslokum 2011 . Í ársskýrslu sinni vekja Stígamót sérstaka athygli á því að aðeins 16,8% ofbeldismannanna , sem tilgreindir voru árið 2011 , eru ókunnugir þeim sem þeir beita ofbeldi . Það þýðir að í rúmum 80% tilvika þekkti brotaþolinn ofbeldismanninn . Ofbeldi verður minna sjáanlegt en það hverfur ekki , heldur færist inn á heimilin . Við getum ekki litið framhjá þeim staðreyndum um kynbun